Vispārīgas piezīmes: šī tabula atbilst prasībām, kas izvirzītas Regulas (ES) 2017/1004 5. panta 2. punkta a) un b) apakšpunktā, 6. panta 3. punkta a), b) un c) apakšpunktā un ES DP deleģētā lēmuma pielikuma II nodaļas 2.1. punkta a) apakšpunktā un 4.1. punktā. Šajā tabulā norāda datus, ko ievāc saskaņā ar 1. tabulu un noteikumiem, kas minēti ES DP deleģētā lēmuma pielikuma 2. tabulā. Šo tabulu izmanto, lai identificētu visas no komerciālās zvejniecības atkarīgās paraugošanas shēmas dalībvalstī. Dalībvalsts norāda paraugošanas satvarus shēmā, primārās paraugošanas vienības (PPV) veidu un to plānoto skaitu, kas būs pieejams iesniegšanas gadā. Dalībvalsts ieraksta PPV skaitu, ko tā plāno sasniegt attiecībā uz katru paraugošanas satvaru.

Lauka nosaukums Apraksts

MS (DV) Izmanto ISO 3166-1 trīsburtu kodu, piem., “DEU”. Sk. MasterCodeList sarakstu “MS” (DV).

Reference period (Atsauces periods) Norāda gadu (gadus), uz ko faktiski attiecas dati. Atlasa pēdējos trīs reprezentatīvos gadus pirms DP perioda pirmā gada (nav jāatjaunina atsauces periods DP periodā), par kuriem ir pieejami dati. Norāda atsauces gadus, piemēram, šādi: “2018–2020”, “2017–2019”. Ja atsauces periods nav pēdējie trīs gadi, to precizē slejā “WP comments” (DP piezīmes).

Implementation year (Īstenošanas gads) Norāda gadu, kurā darbība tiks īstenota. Ieraksta vienu rindu katram īstenošanas gadam un ietver visus darba plāna perioda gadus.

Region (Reģions) Sk. MasterCodeList sarakstu “Regions” (Reģioni). Ja informācija attiecas uz visiem reģioniem, izmanto kodu “All regions” (Visi reģioni).

RFMO/RFO/IO (RZPO/RZO/SO) Ieraksta par sugas/krājuma pārvaldību/ieteikuma sniegšanu kompetentās reģionālās zvejniecības pārvaldības organizācijas (RZPO), reģionālās zvejniecības organizācijas (RZO) vai starptautiskās organizācijas (SO) akronīmu. Sk. MasterCodeList sarakstu “RFMO/RFO/IO” (RZPO/RZO/SO). Ja tas nav nevienas RZPO, RZO vai SO kompetencē, norāda “NA” (neattiecas).

Observation type (Novērojumu veids) Norāda tās novērošanas darbības veidu, kas izmantota, lai ievāktu datus katra veida paraugošanas shēmā. Sk. MasterCodeList sarakstu “Observation type” (Novērojumu veids).

Sampling scheme type (Paraugošanas shēmas veids) Norāda izmantoto paraugošanas shēmas veidu. Sk. MasterCodeList sarakstu “Sampling scheme type” (Paraugošanas shēmas veids). Atsaucei uz paraugošanas shēmas veidiem jābūt konsekventai visās tabulās, kur parādās šī sleja. Katrs paraugošanas shēmas veids ir jānorāda atsevišķā rindā.

Species coverage (Aptvertās sugas) Norāda, vai paraugošanas shēmas veids kombinācijā ar novērojumu veidu aptver visas vai tikai dažas sugas. Sk. MasterCodeList sarakstu “Species coverage” (Aptvertās sugas). Ja ievada “Selected species/stocks” (Atlasītas sugas/krājumi), norāda konkrētu informāciju kvalitātes dokumentā (1.1. pielikums).

Sampling scheme identifier (Paraugošanas shēmas identifikators) Norāda unikālo nosaukumu (brīvā tekstā), kas identificē katru “Observation type” (Novērojumu veida), “Sampling scheme type” (Paraugošanas shēmas veida) un “Species coverage” (Aptverto sugu) kombināciju. Izmanto identisku atsauci gan teksta laukos, gan 1.1. pielikumā. Ja jūsu dalībvalsts veiktos izkrāvumus paraugo cita dalībvalsts saskaņā ar divpusēju vai daudzpusēju vienošanos, šajā tabulā iekļauj rindu, kurā norāda atsauci uz attiecīgās citas dalībvalsts paraugošanas shēmas identifikatoru. Par katru atlases shēmas identifikatoru pievieno jaunu (“ārpussatvara”) rindu pat tad, ja ir aptverta visa paraugošanas kopa. Šādā gadījumā kā plānoto PPV skaitu norāda “0” un pārējās specifikācijas (piemēram, novērojumu veids, biežums, PPV veids u. c.) dublē.

Sampling frame identifier (Paraugošanas satvara identifikators) Norāda unikālu kodu vai nosaukumu (brīvā tekstā), lai identificētu katru paraugošanas satvaru paraugošanas shēmā. Izmanto identisku atsauci teksta laukos. Lai sniegtu ieskatu faktiskajā paraugošanas shēmas aptvērumā, norāda vismaz vienu rindu uz katru “Region” (Reģiona), “RFMO” (RZPO) un “Sampling scheme identifier” (Paraugošanas shēmas identifikatora) kombināciju tām kopas daļām, kas neietilpst satvarā. Ieteicams visām kombinācijām, taču tas ir jānorāda vismaz tām, kur “Sampling scheme type” (Paraugošanas shēmas veids) = “Commercial fishing trip” (Komerciāls zvejas reiss).

Sampling frame description (Paraugošanas satvara apraksts) Īsumā apraksta (brīvā tekstā) paraugošanas satvaru (piem., traleri GSA 22; rietumu krasta kuģi zvejai ar riņķvadu; osta ziemeļrietumu apgabalā utt.). Pēc vajadzības 2.5. teksta laukā pievieno detalizētāku aprakstu.

Sampling frame spatial coverage (Paraugošanas satvara telpiskais aptvērums) Norāda paraugošanas satvara telpisko aptvērumu (piem., ICES apgabals, GFCM GSA, NAFO apgabals, ICCAT paraugošanas apgabali utt.). Dalībvalstis patstāvīgi pieņem lēmumu par paraugošanas satvara apgabaliem.

Frequency (Biežums) Norāda plānoto paraugošanas biežumu. Sk. MasterCodeList sarakstu “Frequency” (Biežums). Ja norāda “Unknown” (Nezināms) vai “Other” (Cits), to paskaidro slejā “WP comments” (DP piezīmes) vai 2.5. teksta laukā.

PSU type (PPV veids) Norāda primāro paraugošanas vienību (PPV) katrā paraugošanas satvarā. PPV var būt zvejas reiss, zvejas kuģis, zvejas diena, osta, reiss, kuģis*reiss, kuģis*nedēļa, osta*diena, osta*nedēļa, osta*mēnesis utt.

Method of PSU selection (PPV atlases metode) Norāda primārās paraugošanas vienības (PPV) atlases metodi (metodes). Sk. MasterCodeList sarakstu “PSU Selection” (PPV atlase).

Catch fraction (Nozvejas frakcija) Norāda nozvejas frakciju, ko aptver paraugošana. Sk. MasterCodeList sarakstu “Catch fraction” (Nozvejas frakcija). Ja norāda “Other” (Cits), slejā “WP comments” (DP piezīmes) norāda frakciju.

Average number of PSU during the reference period (Vidējais PPV skaits atsauces periodā) Norāda vidējo PPV skaitu gadā atsauces periodā. Ietver visas PPV, ne tikai paraugā iekļautās.

Planned number of PSUs (Plānotais PPV skaits) Norāda plānoto PPV skaitu gadā, kam veic paraugošanu, īstenošanas gadā (gados). Ja paraugošanas shēma aptver visu mērķkopu, “ārpussatvara” rindā ieraksta “0”.

PETS observation covered within the sampling scheme (PETS sugu novērošana paraugošanas shēmā) Ieraksta “Y” (jā), ja aizsargātu, apdraudētu, izzūdošu un jutīgu (protected, endangered, threatened and sensitive – PETS) sugu novērošana ir iekļauta identificētajā paraugošanas shēmā, un “N” (nē), ja tā nav iekļauta.

Does the sampling protocol allow for the quantification of PETS observation effort? (Vai paraugošanas protokols ļauj kvantitatīvi novērtēt PETS sugu novērošanas intensitāti?) Ieraksta “Y” (jā), ja var kvantitatīvi novērtēt PETS sugu novērošanas intensitāti. Novērošanas intensitāte var attiekties uz visu reisu vai daļu no tā. Reisa daļēja novērošana var ietvert zināmu zvejas rīku iemetienu, šķirošanas/apstrādes vai nozvejas frakciju.

Regional work plan name (Reģionālā darba plāna nosaukums) Norāda spēkā esošā reģionālā darba plāna (ja tāds ir) nosaukumu. Izmanto akronīmu, ja tāds ir. Ieraksta “N” (nē), ja nav spēkā reģionālais darba plāns.

WP comments (DP piezīmes) Papildu komentāri par sīkāku informāciju, kas nepieciešama, ja iepriekšējās slejās ir norādīts “other” (cits). Ja par šo paraugošanas shēmu ir noslēgta divpusēja vai daudzpusēja vienošanās, norāda vienošanās nosaukumu, kas ir tāds pats kā 1.3. tabulā.

Vispārīgas piezīmes: šajā tabulā jānorāda informācija par dalībvalstu faktisko paraugošanas līmeni un to, vai ir veikts aizsargātu, apdraudētu, izzūdošu vai jutīgu (protected, endangered, threatened or sensitive – PETS) sugu nejaušas nozvejas monitorings. Jaunu shēmu/satvaru, kas nav iekļauts darba plānā, var ievietot tabulas beigās, pelēkā krāsā iekrāsotās papildu rindās.

Total number of PSUs in the implementation year (Kopējais PPV skaits īstenošanas gadā) Ieraksta kopējo PPV skaitu, kas ir pieejamas atlasei noteiktajā paraugošanas satvarā īstenošanas gadā.

Achieved number of PSUs in the implementation year (Faktiskais PPV skaits īstenošanas gadā) Ieraksta to PPV skaitu, no kurām ir veiksmīgi ievākti dati noteiktajā paraugošanas satvarā īstenošanas gadā.

Achieved % of PSUs (Faktiskais PPV procents) Faktiskais PPV procents pārskata gadā. Šī sleja tiek aizpildīta automātiski atbilstoši šādai formulai: 100 * (“Achieved number of PSUs in the implementation year” (Faktiskais PPV skaits īstenošanas gadā))/(“Planned number of PSUs” (Plānotais PPV skaits))

Divergence (%) of implementation year vs. reference period (Novirze (%) īstenošanas gadā, salīdzinot ar atsauces periodu) Novirze procentuālā izteiksmē īstenošanas gadā, salīdzinot ar atsauces periodu. Šī sleja tiek aizpildīta automātiski atbilstoši šādai formulai: 100 * (“Total number of PSUs in the implementation year” (Kopējais PPV skaits īstenošanas gadā)/(“Average number of PSUs during the statistics reference period” (Vidējais PPV skaits datu atsauces periodā)) Šis procents atspoguļo novirzes apmēru starp pastāvošo situāciju laikā, kad notika plānošana, un reālo situāciju paraugošanas gadā.

Indication if AR comments are required concerning number of PSUs achieved (Norāde par to, vai ir nepieciešamas GZ piezīmes par faktisko PPV skaitu) Šī sleja tiek aizpildīta automātiski, ja starpība starp plānoto un faktisko PPV skaitu ir mazāka par 90 % vai lielāka par 150 %. Ja vērtība neietilpst šajā diapazonā, tiek dota norāde “x” un dalībvalsts tiek lūgta sniegt piezīmes slejā “AR comments” (GZ piezīmes). Sleju “AR comments” (GZ piezīmes) var aizpildīt arī tad, ja šādas norādes nav.

Number of unique active vessels in the sampling frame (Atsevišķo aktīvo kuģu skaits paraugošanas satvarā) Ieraksta atsevišķo aktīvo kuģu skaitu īstenošanas gadā norādītajam paraugošanas satvaram atbilstoši “aktīvā kuģa” definīcijai, kas noteikta ES DP deleģētā lēmuma pielikuma I nodaļā. Šo informāciju paziņo, kad vien ir iespējams sasaistīt paraugošanas satvaru ar zvejas kuģiem, arī attiecībā uz paraugošanu krastā.

Number of unique vessels sampled (Atsevišķo paraugoto kuģu kopējais skaits) Norāda īstenošanas gadā paraugoto atsevišķo kuģu kopējo skaitu norādītajai paraugošanas shēmai un satvaram. Šo informāciju paziņo, kad vien ir iespējams sasaistīt paraugus un kuģus, arī attiecībā uz paraugošanu krastā.

Number of fishing trips in the sampling frame (Zvejas reisu skaits paraugošanas satvarā) Ieraksta kopējo zvejas reisu skaitu norādītajai paraugošanas shēmai un satvaram. Šo informāciju paziņo, kad vien ir iespējams sasaistīt paraugus un kuģus, arī attiecībā uz paraugošanu krastā.

Number of fishing trips sampled (Paraugoto zvejas reisu skaits) Norāda paraugoto zvejas reisu skaitu norādītajai paraugošanas shēmai un satvaram. Šo informāciju paziņo, kad vien ir iespējams sasaistīt paraugus un kuģus, arī attiecībā uz paraugošanu krastā.

Percentage of sampled fishing trips where the observer dedicated time to record the bycatch of PETS (Tādu paraugoto zvejas reisu procents, kuros novērotājs veltījis laiku PETS sugu piezvejas reģistrēšanai) Norāda to paraugoto zvejas reisu procentu, kuros novērotājs ir veicis īpašu PETS sugu novērošanu. Šāda novērošana ietver arī gadījumus, kad ir reģistrēta nulle PETS sugu piezvejas, ja vien novērotājs ir meklējis īpatņus piezvejā. Ja novērošana koncentrējas tikai uz dažiem PETS sugu veidiem (zīdītājiem, rāpuļiem utt.), to atzīmē slejā “AR comments” (GZ piezīmes) un pēc vajadzības 4.2. teksta laukā.

Number of fishing trips sampled with PETS mitigation device (Tādu paraugoto zvejas reisu skaits, kuros izmantota PETS sugu piezvejas mazināšanas ierīce) Ieraksta to paraugoto zvejas reisu skaitu, kuros izmantota PETS sugu piezvejas mazināšanas ierīce, norādītājai paraugošanas shēmai un satvaram.

Number of species with length measurements (To sugu skaits, kam veikti garuma mērījumi) Ieraksta to sugu skaitu, kam reģistrēti garuma mērījumi. Tas atšķiras no to sugu skaita, par kurām savākti bioloģiskie dati.